ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1988 අංක 46 දරන
සත්ව (සංශෝධන) පනත
[සහතිකය සටහන් කළේ 1988 නොවැම්බර් මස 30 වන දින)
ආණ්ඩුවේ නියමය පරිදි මුද්‍රණය කරන ලදි.

1988 දෙසැම්බර් මස 02 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ස ට
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1988 අංක 46 දරන සත්ව (සංශෝධන) පනත

1958 අංක 29 දරන සතව පනත සංශෝධනය කිරීම සඳහා වූ
පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන් තුව
විසින් මෙසේ පනවනු ලැබේ:-

1. මේ පනත 1988 අංක 46 දරන සත්ව (සංශෝධන) පනත
යනුවෙන් හඳුන්වනු ලැබේ.
2. මෙහි මින් මතු " ප්‍රධාන ප්‍රඥප තිය " යනුවෙන් සඳහන්
කරනු ලබන, 1958 අංක 29 දරන සත්ව පනතේ 2 වන වගන්තිය,
පහත දැක්වෙන පරිදි මෙයින් සංශෝධනය කරනු ලැබේ:-

(අ) 2 වන වගන්තියේ (1) වන උපවගන්තියෙහි
වගන තියෙහි " යන වචන වලින් ආරම්භව '' අදහස්
වන්නේය'' යන වචන වලින් අවසන් වන කොටස වෙනු
වට පහත දැක්වෙන කොටස ආදේශ කිරීමෙන් :-

මේ උපවගන්තියෙහි නිසි බලධරයා යන්නෙන්
ආණඩුවේ පශු ශල්‍ය වෛද්‍යවරයකු හෝ ඔහු විසින්
ලියවිල්ලකින් නම් කරනු ලැබූ නිලධරයකු හෝ, පළාත්
පාලන ආයතනයක් විසින් සේවයෙහි නියුක්ත කර
ගනු ලැබූ පශු ශල්‍ය වෛද්‍යවරයකු හෝ අධ්‍යක්ෂවරයාගේ 
අනුමැතිය ඇතිව පළාත් පාලන ආයතනය විසින්
පත කරන ලද වෙනත් යම් නිලධරයකු හෝ අදහස්
වන්නේ ය.".

(ආ) 2 වන වගන්තියේ ( 2 ) වන උපවගන්තියේ අවසානයට
පහත දැක්වෙන උපවගන්තිය එකතු කිරීමෙන් :-

(3) මේ වගන්තියෙහි " එළදෙන " යන්නට මී දෙන
ද ඇතුළත් වන අතර, " එළ වැස්සිය " යන්න ඒ අනුව
තේරුම් ගත යුතුය.".

3. 1968 අංක 10 දරන පනතින් සංශෝධිත ප්‍රධාන ප්‍රඥප්තියේ
3 වන වගන්තිය පහත දැක්වෙන පරිදි තවදුරටත් මෙයින් සංශෝ
ධනය කරනු ලැබේ :-

(1) එහි (1) වන ඡේදය ඉවත් කර ඒ වෙනුවට පහත දැක්වෙන
අලුත් ඡේදය ආදේශ කිරීමෙන් :-

" (1) යම් පරිපාලන දිස් ත්‍රික් කයක් ඇතුළත හෝ යම්
පරිපාලන දිස් ත්‍රික්කයක් තුලට හෝ යම් පරි
පාලන දිස්ත්‍රික් කයකින් බැහැරට සතුන් ගෙන
යාම තහනම් කිරීම සීමාකිරීම පාලනය
හෝ විධිමත් කිරීම; ";

(2) එහි (3) වන ඡේදයෙ '' පරීක්ෂා කිරීම; සහ '' යන වචන
වෙනුවට " පරීක්ෂා කිරීම. " යන වචන ආදේශ
කිරීමෙන්, සහ

(3) එහි (4) වන ඡේදයට ඉක්බිතිව ම පහත දැක්වෙන අලුත්
ඡේද එකතු කිරීමෙන් :-

' (5) සතුන් ප්‍රවාහනය කිරීම සඳහා අවසර පත්‍ර ඉල්ලා
සිටීමේදී අනුගමනය කළ යුතු කාර්ය පටිපාටිය;
සහ
(6) ප්‍රවාහන අවසර පත්‍ර වෙනුවෙන් ගාස්තු නියම
කිරීම. .

4. ප්‍රධාන ප්‍රඥප්තියේ 3ආ වගන්තිය පහත දැක්වෙන පරිදි
මෙයින් සංශෝධනය කරනු ලැබේ:-

(4) ඒ වගන්තියේ (1) වන උපවගන්තියෙ " හෝ කෘෂිකර්ම
නිලධරයා '' යන වචන වෙනුවට, " හෝ රජයේ පශු ශල්‍ය
වෛද්‍යවරයා '' යන වචන ආදේශ කිරීමෙන්; සහ
(2) ඒ වගන්තියෙ (4) වන උපවගන්තියේ '' මේ වගන්තියේ
කාර්ය සඳහා "යන වචනවල සිට '' අදහස් වේ ''
වචන දක්වා වූ සියලු වචන අත්හැරීමෙන්.

5. ප්‍රධාන ප්‍රඥප තියේ 3 ආ වගන්තියට ඉක්බිතිව ම පහත දැක්
වෙන අලුත් වගන්ති මෙයින් ඇතුළත් කරනු ලබන අතර, ඒ
වගන්ති, ප්‍රධාන ප්‍රඥප්තියේ 3 ඇ සහ 3 ඈ වගන්ති වශයෙන් බල
පැවැත්විය යුතු ය:-

34. (1) යම් පරිපාලන දිස්ත්‍රික් කයක්
ළත හෝ යම් පරිපාලන දිස්ත්‍රික් කයක් තුලට
යම් පරිපාලන දිස්ත්‍රික්කයකින් බැහැරට හෝ යම්
සතකු ප්‍රවාහනය කිරීම සඳහා ඒ පරිපාලන දිස්
ත්‍රික්කයෙ කොට්ඨාසයක දිසාපතිවරයා විසින් ඒ
කරුණු සඳහා නිකුත් කරන ලද ප්‍රවාහන අවසර
පත්‍රයක බලය යටතේ මිස, කිසිම තැනැත්තකු
විසින් යම් සතකු ප්‍රවාහනය කරනු නොලැබිය
යුතුය.

(2) ප්‍රවාහන අවසර පත්‍රයක් සඳහා වූ සෑම
වූ ඉල්ලුම් පත්‍රයක් ම, යම් සතකු ප්‍රවාහනය කරනු
ලබන්නේ යම් පරිපාලන දිස්ත්‍රික්කයක් ඇතුළත
ද නැතහොත් යම් පරිපාලන දිස් ත්‍රික් කයකින්
බැහැරට ද, ඒ පරිපාලන දිස් ත්‍රික් කයේ කොට්ඨාස
යෙහි දිසාපතිවරයා වෙත, නියම කරනු ලැබ ඇති
ආකෘති පත්‍රයෙහි ඉල්ලුම් කරනු ලැබිය යුතු අතර,
නියමිත ගාස්තුව ද ඒ සමඟ ඉදිරිපත් කරනු ලැබිය
යුතු ය.

(3 ) සෑම ප්‍රවාහන අවසර පත්‍රයක් ම, කලින්
අවලංගු කරනු ලැබුවහොත් මිස, එය නිකුත් කරන
ලද දිනයේ සිට මාස තුනක කාල සීමාවක් සඳහා
වලංගු විය යුතුය.

3 ඈ. මේ කොටස යටතට අයත් වන හෝ ඒ
යටතේ සාදන ලද යම් නියෝගයක් යටතට අයත්
වන සියලු වැරදි, 1979 අංක 15 දරන අපරාධ නඩු
විධාන සංග්‍රහය පනතේ පළමු වන උපලේඛනයේ
කුමක් ඇතුළත් වුව ද ඒ නොතකා, ඒ පනතේ
විධිවිධාන අදාළ කිරීමේ කාර්යය සඳහා සංඥෙය
වැරදි විය යුතුය.''.

6. 5 වන වගන්තියට ඉක්බිතිව ම, පහත දැක්වෙන අලුත්
වගන්තිය ඇතුළත් කිරීමෙන් ප්‍රධාන ප්‍රඥප්තිය මෙයින් සංශෝධ
නය කරනු ලැබේ:

54. තම ගවයන්ට හන සළකුණු යෙදිය යුතු
බවට 5 වන වගන්තිය යටතේ නියම කරනු ලැබ
සිටින තැනැත්තකු විසින්, ගවයන් හංවඩු ගැසී
මට අදාළව මේ පනත යටතේ බලපවත්වන්නා
වූ නියෝගවල නිශ්චිතව සඳහන් ස්ථාන නො
වන ස්ථානවල, ගවයන් හන සළකුණු යොදවා
ගැනීම කරනු නොලැබිය යුතුය.".

7. ප්‍රධාන ප්‍රඥප්තියේ 6 වන වගන්තිය මෙයින් ඉවත් කරනු
ලබන අතර, ඒ වෙනුවට, පහත දැක්වෙන අලුත් වගන්තිය ආදේශ
කරනු ලැබේ:-

6. තමාට අයත් ගවයින් සිටින්න්නා වූ
තැනැත්තකු විසින් ම, ඒ එක් එක් ගවයාගේ
විස්තර හා හන ලකුණු පිළිබඳ වාර්තාවක්, නිය
මිත ආකෘතියට අනුව, එම ගවයින් තබා
සිටින්නා වූ ප්‍රදේශයේ රජයේ පශු ශල්‍ය වෛද්‍ය
වරයා වෙත එක් එක් වර්ෂයේ ජනවාරි මස තිස්
එක් වන දින පසු වීමට පෙර සපයනු ලැබිය
යුතුය. ".

8. ප්‍රධාන ප්‍රඥප්තියේ 7 වන වගන්තිය මෙයින් ඉවත් කරනු
ලබන අතර, ඒ වෙනුවට, පහත දැක්වෙන අලුත් වගන්තිය ආදේශ
කරනු ලැබේ :-

7. සෑම රජයෙ‍් පශු ශල්‍ය වෛද්‍යවරයකු ම
විසින් -

(අ) ස්වකීය ප්‍රදේශය තුළ සිටින්නා වු ගවයින්
ගේ විස්තර හා ගන ලකුණු පිළිබඳ
ලේඛනයක් නියමිත ආකෘතියට අනුව
පවත්වා ගෙන යා යුතු ය; තවද
යටතේ වලංගුව පවත්නා නියෝගවලට
අනුකූලව හන තැබූ ගවයින්ගේ අයිති
කරු වෙත, එවැනි එක් එක් ගවසා
සම්බන්ධයෙන් වවුචරයක් නියමිත
ආකෘතියට අනුව නිකුත් කිරීම හෝ
නිකුත් කිරීමට සැළැස්වීම හෝ කළ
යුතුය. ''.

9. ප්‍රධාන ප්‍රඥප්තියේ 9 වන වගන්තිය මෙයින් ඉවත් කරනු
ලබන අතර, ඒ වෙනුවට, පහත දැක්වෙන අලුත් වගන්තිය ආදේශ
කරනු ලැබේ:-

9. යම් ප්‍රදේශයක රජයේ පශු ශල්‍ය වෛද්‍යවර
යකු විසින් අවශ්‍ය යයි සලකනු ලබන්නේ නම්,
යම් සතකු තබා ඇති ප්‍රදේශය දැක්වෙන පරිදි ඒ
රජයේ පශු ශල්‍ය වෛද්‍යවරයා විසින් නියම කරනු
ලබන වෙනත් යම් ලකුණු වලින් ඒ රජයෙ පශු
ශල්‍ය වෛද්‍යවරයා විසින් නියම කරනු ලබන කාල
යක් ඇතුළත ඒ සතා ගන තබන ලෙසට ඒ
සතාගේ අයිතිකරුට විධාන කරනු ලැබිය හැකි
අතර, ඒ අයිතිකරු විසින් ඒ විධානය ක්‍රියාවේ
යෙදවිය යුතු ය.".

10. ප්‍රධාන ප්‍රඥාප තියේ 18 වන වගන්තියෙහි “ රුපියල්
පහක  යන වචන වෙනුවට 
'' රුපියල් සියයක '' යන වචන ආදේශ කිරීමෙන් ඒ 
වගන්තිය මෙයින් සංශෝධනය කරනු ලැබේ.

11. 19 වන වගන්තියට ඉක්බිතිව ම පහත දැක්වෙන අලුත්
වගන්තිය ඇතුළත් කිරීමෙන් ප්‍රධාන ප්‍රඥප ප්තිය මෙයින් සංශෝධ
නය කරනු ලැබේ:-

19 අ. 14 වන සහ 15 වන වගන්තිය යටතේ
අල්ලා බැඳ රඳවා ගන්නා ලද යම් සතකු සම්බන්ධ
යෙන් එසේ අල්ලා ගෙන රඳවා ගන්නා ලද
දිනයේ සිට දින තිහක් ඇතුළත, එහි අයිතිකරු
විසින් හෝ අයිතිකරු වෙනුවෙන් යම් තැනැත්තකු
විසින් හෝ හිමිකම් පෑමක් කරනු නොලබන
අවස් ථාවක එම සතා රඳවා ගන්නා ලද පරිපාලන
දිස් ත්‍රික් කයේ දිසාපතිවරයා විසින්, ඒ සඳහා බලය
පවරන ලද තැනැත්තකු විසින්, එම සතා ප්‍රසිද්ධ
වෙන්දේසියෙ විකුණනු ලැබිය යුතු අතර,
(අ) එම විකිණීම පෞද්ගලික ඉඩමකට අයුතු
ඇතුළුවීම සම්බන්ධයෙන් රඳවා ගනු ලැබූ
සතක සම්බන්ධයෙන් වන විට, එම
විකිණීමෙන් ලැබෙන මුදලින් එම අයුතු

ඇතුළුවීම් නිසා සිදු වූ ද නියමිත ආකාර
යට තක්සේරු කරන ලද්දා වූ ද අලාභ
ද, රඳවා තබා ගැනීමේ කාලය තුළ
සතා නඩත්තු කිරීම සඳහා දරන ලද
සාධාරණ වියදම් ද, එම ඉඩමේ අයිති
කරුට හෝ පදිංචිකරුට ගෙවිය යුතු
අතර යම් ඉතිරියක් වේ නම් එය එකා
බද්ධ අරමුදලට බැර කළ යුතුය.
(ආ) එම විකිණීම, පෞ ගලික ඉඩමක් නොවන
යම් ඉඩමකට සතකුගේ අයුතු ඇතුළුවීම
සම්බන්ධයෙන් වන විට, එම විකිණීමෙන්
ලැබෙන මුදල, ඒකාබද්ධ අරමුදලට බැර
කරනු ලැබිය යුතු ය. ".

12. ප්‍රධාන ප්‍රඥප්තියේ 24 වන වගන්තිය මෙයින් ඉවත් කරනු
ප්‍රධාන ප්‍රඥප්තියේ
ලබන අතර, ඒ වෙනුවට, පහත දැක්වෙන අලුත් වගන්තිය ආදේශ 24 වන
කරනු ලැබේ -

24. 22 වන වගන්තියේ හෝ 23 වන වගන්ති
යෙ විධිවිධාන යටතේ වෙඩි තබන ලද්දා වූ හෝ
අන්‍යාකාරයකින් විනාශ කරන ලද්දා වූ සෑම
සතකුගේම අයිතිකරුට ඒ සතාගේ කුණපය ඉවත්
කර ගැනීමට හිමිකම ඇති අතර, එය ඉවත් කර
ගැනීමෙහි ලා හිමිකම් ඇති යම් තැනැත්තකු විසින්
ඒ කුණපයට හිමිකම් පෑමක් නොකරතහොත්, ඒ
සතා වෙඩි තබන ලද්දේ හෝ අන්‍යාකාරයකින්
විනාශ කරන ලද්දේ යම් ප්‍රදේශයක දී ද ඒ ප්‍රදේ
ශයේ රජයේ පශු ශල්‍ය වෛද්‍යවරයා විසින් තත්
කාර්යය සඳහා ලියවිල්ලකින් බලය දෙන ලද නිල
ධරයකු විසින් කුණපය ප්‍රසිද්ධ වෙන්දේසියෙ
විකුණනු ලැබිය යුතු ය. තව ද එම විකිණීමෙන්
උපලබ්ධ වන මුදල් ශ්‍රී ලංකාවේ ඒ කාබද්ධ අරමුද
ලට බැර කළ යුතු ය. ".

24 වන වගන්තියට ඉක්බිතිව ම පහත දැක්වෙන අලුත්
වගන්තිය ඇතුළත් කිරීමෙන් ප්‍රධාන ප්‍රඥප්තිය මෙයින් සංශෝ
ධනය කරනු ලැබේ:-

24අ. (1) 14 වන වගන්තිය හෝ 15 වන වගන්
තිය හෝ යටතේ යම් සතකු අල්ලා ගෙන, රඳවා
ගන්නා ලද අවස්ථාවක, එම සතා රඳවා ගෙන
තිබෙන පරිපාලන දිස් ත්‍රික් කයේ දිසාපතිවරයා
විසින්, එම සතාගේ අයිතිකරු හෝ එම සතා භාරව
සිටින තැනැත්තා හෝ වෙත ලියවිල්ලකින් වූ
දැන්වීමක් කිරීමෙන්, එම වගන්තිය
යටතේ අලාභ හෝ වියදම් වශයෙන් ඔහුගෙන් ලැබිය යුතු
යම් මුදලක් එම දැන්වීමෙහි සඳහන් කාල සීමාව
තුළ එම දිසාපතිවරයා වෙත ගෙවන ලෙස නියමි
කරනු ලැබිය යුතුය.

(2) (1) වන උපවගන්තිය යටතේ දිසාපතිවර
යෙක් වෙත ගෙවන ලද යම් මුදලක් -
(අ) එම මුදල යම් පෞද්ගලික ඉඩමකට සිදු වූ
අලාභ හානි සම්බන්ධයෙන් ගෙවා
තිබෙන අවස්ථාවක, දිසාපතිවරයා විසින්,
එම පෞද්ගලික ඉඩමේ අයිතිකරු හෝ
පදිංචිකරු හෝ වෙත ප්‍රේෂණය කරනු
ලැබිය යුතු ය.

(ආ) එම මුදල් පෞද්ගලික ඉඩමක් නොවන යම්
ඉඩමකට අයුතු ඇතුළුවීමක් සම්බන්ධ
යෙන් ගෙවා තිබෙන අවස් ථාවක, දිසා
පතිවරයා විසින් ඒකාබද්ධ අරමුදලට
බැර කරනු ලැබිය යුතු ය. ''.

14. ප්‍රධාන ප්‍රඥප තියේ 25 වන වගන්තියේ (1) වන උපවගන්
තියෙහි '' රුපියල් විස් සක යන වචන වෙනුවට "රුපියල්
සියයක " යන වචන ආදේශ කිරීමෙන්, ඒ වගන්තිය මෙයින්
සංශෝධනය කරනු ලැබේ.

15. ප්‍රධාන ප්‍රඥප්තියේ 37 වන වගන්තියෙහි " තැනැත් තෙක්ම
යන වචනයේ සිට '' යටත් විය යුතුය " යන වචන දක්වා වූ සියලු
වචන වෙනුවට පහත දැක්වෙන කොටස ආදේශ කිරීමෙන් එම
වගන්තිය මෙයින් සංශෝධනය කරනු ලැබේ :-

“ තැනැත්තෙක්ම රුපියල් දෙසිය පණහක් නොඉක්මවන
දඩයකට නැතහොත් මාස දෙකකට වැඩි නොවන කාලයක්
සඳහා බරපතල වැඩ රහිත සිර දඬුවමකට ද, වරද දෙවැනි වරට
හෝ තදනන්තරව සිදු කිරීම සඳහා රුපියල් එක් දහසක්
නොඉක්මවන දඩයකට නැතහොත් මාස හයකට වැඩි නොවන
කාලයක් සඳහා බරපතල වැඩ රහිත සිර දඬුවමකට ද යටත්
විය යුතුය. ".

16. 37අ වගන්තියට ඉක්බිතිව පහත දැක්වෙන අලුත් වගන්
තිය මෙයින් ඇතුළත් කරනු ලබන අතර, එය ප්‍රධාන ප්‍රඥප්තියෙ
37 ආ වගන්තිය වශයෙන් බලපැවැත්විය යුතු ය:-

37ආ. 1979 අංක 15 දරන අපරාධ නඩු විධාන
සංග්‍රහය පනතින් සෑම නිලධරයකු වෙත පවරනු
ලැබූ යම් බලයක්, පනත යටතේ වූ යම් වර
දක් සම්බන්ධයෙන් ක්‍රියාත්මක කිරීමේ කාර්යය
සඳහා, සෑම රජයේ පශු ශල්‍ය වෛද්‍යවරයකුම
පළමුව සඳහන් පනතේ අර්ථානුකූලව සාම නිලධර
යකු ලෙස සැලකිය යුතු ය. ''.

17. ප්‍රධාන ප්‍රඥප්තියේ 38 වන වගන්තිය පහත සඳහන් පරිදි
මෙයින් සංශෝධනය කරනු ලැබේ:-

(අ) “ සතකු ” යන්නෙහි අර්ථකථනය වෙනුවට, පහත දැක්වෙන
අලුත් අර්ථ කථනය ආදේශ කිරීමෙන් :-
සතකු " යන්නෙන් එළ හරකකු හෝ මී හරකකු අද
හස් වන අතර, IV වන කොටසෙහි දී බැටළුවකු,
එළුවකු, ඌරකු හෝ කුකුළු යන සතකු ඊට ඇතු
ළත වේ;

(ආ) " හන සළකුණු තැබීම " යන්නෙහි අර්ථකථනය වෙනුවට,
පහත දැක්වෙන අලුත් අර්ථකථනය ආදේශ කිරීමෙන් :-

හන සළකුණු තැබීම " යන්නට කන් තහඩු දැමීම,
කනෙහි පච්ච කෙටිම, රසායනික ද්‍රව්‍ය යොදා
හඳුනා ගැනීමේ අකුරු හෝ අංක ලකුණු කිරීම, අධි
සිසිල් ක්‍රමයට ලකුණු කිරීම සහ කන් කෙටීම
ඇතුළත් වේ;
(ඇ) “ අධ්‍යක්ෂවරයා " යන්නෙහි අර්ථකථනය වෙනුවට, පහත
දැක්වෙන අලුත් අර්ථ කථනය ආදේශ කිරීමෙන් :-

" අධ්‍යක් ක්ෂවරයා " යන්නෙන්, සත්ව නිෂ්පාදනය හා
සෞඛ්‍යය පිළිබඳ අධ්‍යක්ෂවරයා අදහස් වේ;
(ඈ) " පශු ශල්‍ය වෛද්‍යවරයා " යන්නෙහි අර්ථකථනය වෙනු
වට, පහත දැක්වෙන අලුත් අර්ථකථනය ආදේශ කිරී

'' පශු ශල්‍ය වෛද්‍යවරයා '' යන්නෙන්, 1956 අංක 46
දරන පශු ශල්‍ය වෛද්‍යවරයන් හා වෘත්තිකයන්
පිළිබඳ පනත යටතේ ලියාපදිංචි වූ පශු ශල්‍ය
වෛද්‍යවරයකු අදහස් වේ.'' ; තවද

(ඉ) II සහ III කොටස් වල " හරක් " යන පදයෙන් එළ හරක්
හෝ මී හරක් අදහස් වේ.